Bilanțul vaccinării: O nouă zi cu peste 100.000 de persoane vaccinate. Mai mult de 2,5 milioane de români au fost imunizați cu ambele doze.
În ultimele 24 de ore, au fost vaccinate 104.754 de persoane. Numărul total al persoanelor vaccinate ajunge la 3,75 de milioane, din care 2,5 milioane cu ambele doze. În ultimele 24 de ore au fost raportate 78 de reacții adverse.
Comitetul Național de Coordonare a Activităților privind Vaccinarea împotriva COVID-19 (CNCAV) a anunțat miercuri că, în ultimele 24 de ore, au fost vaccinate 104.754 de persoane. Numărul total al persoanelor vaccinate ajunge la 3,75 de milioane, din care 2,5 milioane cu ambele doze.Potrivit CNCAV, în ultimele 24 de ore au fost vaccinate 104.754 de persoane, dintre care 38.711 cu prima doză, iar 66.043 cu a doua doză. 86.158 de persoane au primit serul produs de Pfizer, 7.407 pe cel de la Moderna, 7.178 AstraZeneca, iar 4.011 au primit vaccin Johnson&Johnson.De la începutul campaniei de vaccinare, au fost vaccinate 3.750.015 persoane, dintre care 2.555.835 cu ambele doze. În ultimele 24 de ore au fost raportate 78 de reacții adverse, dintre care 11 de tip local, restul de tip general.15.013 reacții adverse au fost înregistrate de la începutul campaniei de vaccinare. CNCAV precizează că 133 reacții adverse sunt în curs de investigare.